Þar gefst einnig tækifæri til að skapa tilfinningatengsl og trúnaðartraust . Lögð er áhersla á að drengir og stúlkur hafi sama rétt , fái sama viðmót og njóti sömu hvatningar og örvunar til að taka þátt í öllum þeim viðfangsefnum sem leikskólinn býður upp á . Í Öldukoti kallast elsti árgangur barnanna Stjörnur . Starf Stjarnanna er skipt niður í nokkur viðfangsefni og er unnið með hvert verkefni í 1 - 2 mánuði . Markmið með starfi elstu barnanna er að örva skapandi hugsun þeirra og að þau tileinki sér sjálfstæð vinnubrögð . Unnið er samkvæmt námsskrá elstu barnanna .